2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"**

*Izdoti saskaņā ar*

*Likuma par budžetu un finanšu vadību*

*16.2 panta ceturto daļu*

Izdarīt Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" (Latvijas Vēstnesis, 2012, 202. nr.; 2013, 198. nr.; 2014, 86. nr.; 2015, 41. nr.; 2017, 92. nr.; 2019, 114. nr.; 2019, 216. nr.) šādus grozījumus:

1. Izteikt 8.2. apakšpunktu šādā redakcijā:

"8.2. valsts pamatbudžeta un valsts speciālā budžeta izdevumus prioritārajiem pasākumiem."

2. Aizstāt 10.7. apakšpunktā vārdus "Republikas pilsētas domes un novada" ar vārdu "Pašvaldības".

3. Izteikt 19. punktu šādā redakcijā:

"19. Ministru kabinets, izskatot budžeta bāzes projektu, uzklausa Likuma par budžetu un finanšu vadību 16.1 panta trešajā daļā minēto iestāžu viedokli."

4. Izteikt V. nodaļas virsrakstu šādā redakcijā:

"V. Valsts pamatbudžeta un valsts speciālā budžeta izdevumu prioritārajiem pasākumiem noteikšana".

5. Izteikt 26.4. apakšpunktu šādā redakcijā:

"26.4. koda ceturto daļu (koda sestā zīme "N") piemēro tikai Likuma par budžetu un finanšu vadību 16.1 panta trešajā daļā minēto iestāžu iesniedzamajiem prioritārajiem pasākumiem. Tieslietu ministrija, iesniedzot Satversmes aizsardzības biroja un Datu valsts inspekcijas prioritāro pasākumu pieteikumus, koda ceturto daļu (koda sesto, septīto un astoto zīmi) apzīmē attiecīgi ar "SAB" un "DVI";".

6. Papildināt noteikumus ar 27.1 punktu šādā redakcijā:

"27.1 Ministrija, pildot veidlapu "Prioritārā pasākuma pieteikums vidējam termiņam" (1. pielikums) un veidlapu "Prioritāro pasākumu (tai skaitā starpnozaru) saraksts nozīmīguma secībā" (2. pielikums), prioritāros pasākumus ierindo vienādā secībā, abās veidlapās norādot identiskus prioritārā pasākuma numurus un prioritārā pasākuma nosaukumus."

7. Aizstāt 35. punktā vārdu "institūcija" ar vārdu "iestāde".

8. Papildināt noteikumus ar 39.1 punktu šādā redakcijā:

"39.1 Pārresoru koordinācijas centrs līdz kārtējā gada 1. jūlijam sagatavo novērtējumu par iepriekšējos gados piešķirto finansējumu prioritārajiem pasākumiem un nozarēm sadalījumā pa Nacionālā attīstības plāna prioritātēm, virzieniem un iesniedz Ministru prezidentam un Finanšu ministrijai."

9. Izteikt 40. punktu šādā redakcijā:

"40. Finanšu ministrija sagatavo kopsavilkuma informāciju par ministriju iesniegtajiem prioritāro pasākumu pieteikumiem, kā arī valsts budžeta izdevumu pārskatīšanā veikto izvērtējumu par iepriekšējos gados prioritārajiem pasākumiem piešķirtā finansējuma izlietojumu un iesniedz finanšu ministram. Finanšu ministrs, ņemot vērā valsts budžeta finansiālās iespējas, nodrošina prioritāro pasākumu izvērtēšanu (izņemot Likuma par budžetu un finanšu vadību 16.1 panta trešajā daļā minēto iestāžu prioritāros pasākumus) un sagatavo priekšlikumus Ministru kabinetam par atbalstāmajiem prioritārajiem pasākumiem."

10. Aizstāt 44. punktā vārdu "institūciju" ar vārdu "iestāžu".

11. Izteikt 46. punktu šādā redakcijā:

"46. Ministru kabinets, izskatot šo noteikumu 44. punktā minēto informāciju, uzklausa Likuma par budžetu un finanšu vadību 16.1 panta trešajā daļā minēto iestāžu viedokli."

Ministru prezidents A. K. Kariņš

Finanšu ministrs J. Reirs